stanford-oval/wikipedia huggingface dataset:
ג'רי האליוול
קריירה מוזיקלית > 1994-1998: ג'ינג'ר ספייס

בשנת 1994, לאחר מבחני בד ארוכים, זכתה האליוול להיות חלק מחמש הבנות של להקת ה"ספייס גירלז". האליוול קיבלה את הכינוי "ג'ינג'ר ספייס", בשל שיערה האדמוני. האליוול הייתה ידועה בתלבושותיה החושפניות והפרובוקטיביות, וסיגלה לעצמה תדמית עצמאית ופמיניסטית. הלהקה זכתה להצלחה בשנת 1996, כשסינגל הבכורה, "Wannabe" הפך להצלחה עולמית כשהגיע לפסגת מצעדי הלהיטים ביותר מ-30 מדינות ברחבי העולם, כולל בריטניה, ארצות הברית, קנדה ואוסטרליה. האליוול לקחה חלק בהקלטת שניים מאלבומי הלהקה, "Spice" ו"Spiceworld" כאשר שני האלבומים זכו להצלחה גדולה ברחבי העולם.
ב-30 ביולי 1998, במהלך סיבוב הופעות בצפון אמריקה, הודיעה האליוול על פרישתה מן הלהקה ותחילת קריירה כאמנית סולו. סיבוב ההופעות נמשך בלעדי האליוול.
קריירה מוזיקלית > תחילת קריירת סולו

ב-1999, כשנה לאחר פרישתה מלהקת ה"ספייס גירלז", יצא לאור אלבום הבכורה של האליוול הנקרא "Schizophonic". הסינגל הראשון, "Look at Me" מכר יותר ממיליון עותקים ברחבי העולם ונכנס למקום השני במצעד הלהיטים הבריטי. הסינגלים הבאים, "Mi Chico Latino"‏ ,"Lift Me Up" ו-"Bag It Up" הצליחו לכבוש את הפסגה.
האליוול ניסתה את מזלה בארצות הברית ו"Look at Me" יצא לתחנות הרדיו האמריקאיות בסוף שנת 1999, אך קיבל אחוז השמעות נמוך. האלבום "Schizophonic" נכנס אל המקום ה-24 במצעד הבילבורד האמריקאי ויצא מן המצעד לאחר כחודש. למרות זאת, זהו המיקום הכי גבוה אליו הגיע אלבום סולו של אחת מחברות הלהקה במצעד הבילבורד. האלבום מכר לבסוף 500,000 עותקים בארצות הברית וקיבל מעמד זהב. בסך-הכל, מכר האלבום כשני מיליון עותקים ברחבי העולם.
קריירה מוזיקלית > המשך הקריירה

בשנת 2001 הוציאה לאור האליוואל את אלבומה השני, "Scream If You Wanna Go Faster". סינגל הבכורה, "It's Raining Men", חידוש לשירן של נערות מזג האוויר, נכנס לפסקול הסרט "יומנה של ברידג'ט ג'ונס". הסינגל הפך ללהיט ברחבי העולם ומכר כשני מיליון עותקים ונחשב לסינגל השני הנמכר ביותר לשנת 2001. השיר זיכה את האליוואל בפרס שיר השנה בטקס פרסי NJR. הסינגלים הבאים היו "Scream If You Wanna Go Faster" (מקום שמיני) ו"Calling" (מקום שביעי). האלבום מכר כ-1.3 מיליון עותקים ברחבי העולם, אומנם לא יצא בארצות הברית.
בנוסף, האליוואל הוציאה שני ספרי אוטוביוגרפיה - "לו רק" (1999) ו"עבור הפרוטוקול" (2002). בספרים אלו סיפרה על הפיכתה למפורסמת ועל אורך החיים שלה כסלבריטי. בנוסף, הוציאה האליוואל שני DVD בנושאי יוגה, "ג'רי יוגה" ו"ג'רי, גוף, יוגה". בשנת 2002 הצטרפה האליוול לפיט ווטרמן ולואיס וולש כשופטת בתוכנית המציאות "כוכבי פופ – התחרות", תוכנית שיצרה את להקת הבנות המצליחה גירלז אלאוד.
האליוול חזרה לנסות את מזלה בארצות הברית כשהצטרפה לסימון פולר, מנהלה האישי לשעבר, כשופטת בתוכנית המציאות "All American Girl", אולם התוכנית הפכה לכישלון. האליוול עשתה הופעות קטנות נוספות בטלוויזיה, אחת מהן הייתה בתוכנית המצליחה "סקס והעיר הגדולה".
קריירה מוזיקלית > אלבום שלישי

בשנת 2004 חזרה האליוול לאולפן ההקלטות ולקראת סוף השנה הוציאה את הסינגל "Ride It", אשר הגיע למקום הרביעי במצעד הלהיטים הבריטי. למרות שהסינגל לא זכה לקידום רב, הוא הצליח במדינות אירופאיות רבות. השיר היה לסינגל הבכורה מתוך אלבומה השלישי, שיצא חודשים לאחר יציאת הסינגל הראשון. בחודשים אלו נאלצה האליוול להיכנס לאולפן ההקלטות בשנית על מנת להקליט שירים נוספים, בשל אי שביעות רצון של חברת התקליטים עם אלבומה הבא. הסינגל השני, "Desire" יצא במאי 2005. והצליח להגיע רק למקום 22 במצעד הבריטי. האלבום "Passion" יצא לאור מאוחר יותר, נחשב לכישלון והגיע רק למקום 41 במצעד מכירות האלבומים הבריטי. עד היום, מכר האלבום כ-10,000 עותקים בבריטניה בלבד.
קריירה מוזיקלית > איחוד הספייס גירלז

ביוני 2007 האליוול הודיעה כי היא מצטרפת לאיחוד להקת הספייס גירלז. האליוול הצטרפה להקלטת שני שירים חדשים עבור אלבום אוסף, ולסיבוב הופעות ברחבי העולם ביחד עם שאר חברות הלהקה.
הספייס גירלז התאחדו רשמית בטקס נעילת האולימפיאדה שנערך ב-12 באוגוסט 2012.
קריירה מוזיקלית > עיסוקים נוספים

בשנת 2023 שיחקה האליוול בסרטו של ניל בלומקאמפ "גראן טוריסמו" בדמתה של לסלי מרדנבורו, אימו של ג'אן, הדמות הראשית בסרט.
חיים אישיים

בשנת 2000 ניהלה מערכת יחסים עם הזמר והמוזיקאי רובי וויליאמס
ב-14 במאי 2006 נולדה בתה הבכורה בלובל מדונה.
ב-2015 נישאה לכריסטיאן הורנר, מנהל קבוצת המרוצים רד בול רייסינג. בינואר 2017 נולד בנם המשותף.
דיסקוגרפיה > אלבומים

1999: Schizophonic
2001: Scream if You Wanna Go Faster
2005: Passion
ג'רי האליוול בשנת 2012
ג'ני לינדן

| --- | --- |
אין תמונה חופשית
 לידה:  8 בדצמבר 1939 (בת 84) וורת'ינג, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1956 
 מקום לימודים:  בית הספר המרכזי לנאום ודרמה בלונדון  בית הספר למחול אלמהרסט 
 אתר אינטרנט
 פרופיל ב-IMDb
 
ג'ני לינדן (באנגלית: Jennie Linden; נולדה ב-8 בדצמבר 1939) היא שחקנית קולנוע וטלוויזיה אנגלייה. היא ידועה בעיקר מהופעתה בסרט הקולנוע "נשים אוהבות" משנת 1969.
ביוגרפיה

לינדן נולדה בוורת'ינג למרקוס ופרידה פלטשר, ארכיטקט ועקרת בית. בגיל 17 החלה ללמוד באמצעות מלגה בבית הספר Central School of Speech and Drama. חברותיה ללימודים היו ג'ולי כריסטי, ונסה רדגרייב ולין רדגרייב.
הופעותיה הראשונות של לינדן בקולנוע היו בסרטי האמר "Nightmare" מ-1964, ובתפקיד ברברה בסרט "דוקטור הו והדאלקים" מ-1965. תפקידה הידוע ביותר הוא בדמות אורסולה בסרט "נשים אוהבות" מ-1969 עליו הייתה מועמדת לפרס האקדמיה הבריטית לאמנויות הקולנוע והטלוויזיה (BAFTA). ב-1970 הופיעה לינדן בסרט "הראש הכרות" על פי רומן מאת אייריס מרדוק לצדם של לי רמיק ואיאן הולם. עוד בקולנוע שיחקה בסרטים "מטורף מטורף מטורף הערפד" (1974), "הדה" (1975), "ולנטינו" (1977) וב"צ'ארלי מופין" (1979).
לינדן החליטה לוותר על קידום קריירה בהוליווד מפני שרצתה לגדל את בנה באנגליה. היא קיבלה הצעות לתפקידים בסרט "אריה בחורף" (1968), בסרט "המקשר" בו לוהקה לתפקיד הראשי של ליידי מריאן טרימינגהם אותו גילמה לבסוף ג'ולי כריסטי. לינדן גם דחתה את התפקיד שלי איימי בסרטו של סם פקינפה "כלבי הקש" (1971).
במשך שנתיים שיחקה לינדן בסיבוב הופעות של המחזה "הדה גאבלר" בהפקה של טרוור נאן עם הלהקה השייקספירית המלכותית בתפקיד תאה אלבסטד, לצדה של גלנדה ג'קסון בתפקיד הראשי. בהמשך הן הופיעו יחד בעיבוד הקולנועי של המחזה משנת 1975.
בטלוויזיה הופיעה לינדן בפרק "Lobster Quadrille" בסדרה "הגומלים" (1964), בפרק בסדרה "שרלוק הולמס" בכיכובם של דאגלס וילמר ונייגל סטוק, בסדרה "המלאך" (1966), בפרק "To the Death, Baby" בסדר "המשכנעים!" (1970), בפרק בסדרה "The_Adventures_of_Black_Beauty" (מ-1973), במיני-סדרה "לורד פונטלרוי הקטן", בדמות פטסי קורנווליס-וסט בסדרה "לילי" (1978), בסדרה "צ'אנסר" (1990), ובסדרה "Trainer" (מ-1991).
ביוגרפיה > חיים אישיים

לינדן נשואה לכריס מאן, ולבני הזוג יש בן אחד, רופרט.
הערות שוליים

↑  Stevens, Christopher (2010). Born Brilliant: The Life of Kenneth Williams. John Murray. p. 401. ISBN 1-84854-195-3.
1 2 3 4 5 6  "I Never Wanted to Be a Woman In Love: As the BBC Updates a Classic Drama, Jennie Linden Reveals Why...", Daily Mail, 27 March 2011.
| --- | --- |
בקרת זהויות :  NLI: 987007605507405171  PLWABN: 9810569370705606  BnF: cb14199539b (data)  GND: 140590773  ISNI: 0000 0000 7841 2081  LCCN: n87838410  NKC: pna2004259287  SUDOC: 059781769  VIAF: 85079348   WorldCat (עם VIAF): 85079348
ג'ני סימס

| --- | --- |

 לידה:  21 באפריל 1994 (בת 30) מרילנד, ארצות הברית
 עמדה:  קלעית
 גובה:  1.83 מטר
 מספר:  7
 מכללה:  אוניברסיטת וירג'יניה המערבית   אוניברסיטת אולד דומיניון
 דראפט:  מקום 18, דראפט ה-WNBA‏ 2017 וושינגטון מיסטיקס
 קבוצות כשחקנית
 2017   2017   2017   2017–2018   2018–2019   2019–2020   2020–2021   2021–2022   2022   2022–2023   2023   2023   2023–:  וושינגטון מיסטיקס   אינדיאנה פיבר   אליצור רמלה   הפועל פתח תקווה   בני יהודה   אלקזרס (ספרד)   א.ס. רמת השרון   הפועל ראשון לציון   פיניקס מרקורי   אליצור חולון   פיניקס מרקורי   וושינגטון מיסטיקס   אליצור רמלה
 הישגים כשחקנית
 אליפות ליגת העל בכדורסל נשים (2024)   גביע מדינה (2022)   שחקנית העונה בליגת העל (2022)   שחקנית השנה של קונפרנס יו.אס.איי. (2017)
 
ג'ני סימס (באנגלית: Jennie Simms; נולדה ב-21 באפריל 1994) היא כדורסלנית אמריקאית-ישראלית המשחקת בעמדת הקלעית באליצור רמלה מליגת העל ובנבחרת ישראל. סימס שיחקה כדורסל מכללות באוניברסיטת וירג'יניה המערבית ובאוניברסיטת אולד דומיניון. היא נבחרת במקום ה-18 בדראפט ה-WNBA ב-2017 על-ידי הוושינגטון מיסטיקס.
סימס הגיעה לראשונה לישראל ב-2017 ומאז שיחקה במספר קבוצות בליגת העל. היא זכתה באליפות עם אליצור רמלה ובגביע המדינה עם הפועל ראשון לציון. ב-2023 ערכה סימס את הופעת הבכורה שלה בנבחרת ישראל.
קריירת מכללות

סימס גדלה במדינת מרילנד והוריה החלו לאמן אותה בכדורסל בגיל 12. בגיל 17 החלה לשחק לראשונה במסגרת רשמית, בתיכון ריברדייל בפטיסט. היא העמידה ממוצעים של 12 נקודות ו-14 ריבאונדים למשחק. ב-2012 הצטרפה סימס לאוניברסיטת וירג'יניה המערבית אך בשל קשיי התאקלמות עברה כעבור שנה לאוניברסיטת אולד דומיניון.
חוקי המכללות אסרו עליה להשתתף במשחקים רשמיים בעונתה הראשונה באולד דומיניון. היא שבה לשחק בעונת 2014/15 וגילתה שיפור ביכולתה. בעונתה האחרונה במכללות העמידה סימס ממוצע של 26 נקודות למשחק והיא נבחרת לשחקנית השנה של קונפרנס USA.
קריירה מקצוענית > WNBA

בדראפט ה-WNBA ב-2017 נבחרה סימס במקום ה-18 (סיבוב שני) על-ידי הוושינגטון מיסטיקס. סימס שותפה בעשרה משחקים במדי המיסטיק ולאחר שנופתה מהקבוצה עברה לאינדיאנה פיבר אשר בשורותיה שיחקה ארבעה משחקים. ב-2022 הצטרפה סימס לפיניקס מרקורי בחוזה זמני במקום שחקניות שנפצעו ושותפה ב-23 משחקים. בעונת 2023 היא הצטרפה שוב לפיניקס בחוזה זמני ושותפה בשישה משחקים. בהמשך עונת 2023 שבה סימס לוושינגטון בחוזה זמני, אך לא שותפה במשחקים.
קריירה מקצוענית > ליגת העל והליגה הספרדית

בקיץ 2017 הצטרפה סימס לאליצור רמלה. בדצמבר 2017 אלכסיס ג'ונס הוחתמה ברמלה וסימס עברה להפועל פתח תקווה במקומה של בריטני סייקס. סימס סיימה את עונת 2017/18 עם ממוצעים של כ-17 נקודות וכ-7 ריבאונדים בממוצע למשחק ובקיץ 2018 הצטרפה לבני יהודה. סימס נפצעה בבירכה במהלך העונה ובינואר 2019 טסה לארצות הברית לטיפולים והוחלפה על-ידי לוריין גודויין.
בעונת 2019/20 שיחקה סימס בקבוצת אלקזרס בליגה הספרדית. פעילות הליגה הופסקה במהלך העונה בשל פרוץ מגפת הקורונה. לקראת עונת 2020/21 הצטרפה סימס לרמת השרון, אשר בשורותיה קלעה כ-22 נקודות במשחק.
בעונת 2021/22 שיחקה סימס בהפועל ראשון לציון. סימס זכתה עם ראשון לציון בגביע המדינה, לאחר ניצחון במשחק הגמר על אליצור חולון. ראשון לציון גם סיימה את העונה הסדירה במקום הראשון אך הפסידה לרמלה בחצי גמר הפלייאוף. סימס נבחרה לשחקנית המצטיינת של העונה וקלעה כ-27 נקודות בממוצע למשחק.
בעונת 2022/23 חתמה סימס באליצור חולון. היא הגיעה עם הקבוצה לשמינית גמר היורוקאפ ובליגת העל קלעה כ-22 נקודות בממוצע למשחק.
בעונת 2023/24 חזרה סימס לאליצור רמלה וזכתה עמה באליפות המדינה לאחר ניצחון בסדרת הגמר על הפועל לב ירושלים. רמלה גם העפילה לגמר גביע המדינה, שם הפסידה ללב ירושלים. סימס סיימה את העונה עם ממוצע של כ-17 נקודות למשחק.
קריירה מקצוענית > נבחרת ישראל

איגוד הכדורסל, בעידודו של מאמן נבחרת הנשים, שרון דרוקר, פעל לאזרוחה של סימס בכדי שתוכל לשחק בנבחרת ישראל. בקיץ 2022 הושלם תהליך אזרוחה והיא ערכה את הופעת הבכורה שלה בנבחרת ישראל בפברואר 2023 במסגרת מוקדמות היורובאסקט. סימס השתתפה עם הנבחרת ביורובאסקט בקיץ 2023. היא נפצעה במהלך הטורניר והחמיצה את המשחק השלישי והאחרון בשלב הבתים. בשני המשחקים בהם שותפה קלעה כ-10 נקודות בבמוצע למשחק. נבחרת ישראל הודחה לאחר שלב הבתים. סימס המשיכה לשחק בנבחרת במסגרת מוקדמות יורובאקסט 2025.
הערות שוליים

1 2   אריה ליבנת, "אעשה הכל כדי לנצח": מבחינתה, הבכורה בנבחרת ישראל היא רק ההתחלה, באתר הארץ, 9 בפברואר 2023
↑  Jennie Simms, ODU Sports
↑  שי ברק, זרה ראשונה לאליצור רמלה, באתר ארכיון ספסל, ‏5 ביולי, 2017
↑  רענן וייס, כדורסל נשים: ג'ונס ברמלה, סימס בפתח תקווה, באתר ynet, 28 בדצמבר 2017
↑  אלכס בנטלי הצטרפה לחולון. לורן גודווין לבני יהודה, באתר מנהלת ליגת העל לנשים בכדורסל, ‏10 בינואר, 2019
↑  ‏חיזוק כפול לרמת השרון: אלאינה קואטס וג'ני סימס חתמו, באתר ספורט1, 13 בספטמבר 2020
↑  איתי קאשי, ‏החתמת ענק: ג'ני סימס עברה לאליצור חולון, באתר ערוץ הספורט, 4 במאי 2022
↑  לי נוף גזית, ‏חיזוק משמעותי: ג'ני סימס הצטרפה לאליצור רמלה, באתר ONE‏, 5 ביוני 2023
↑  איתי קאשי, ‏רשמי: ג'ני סימס חתמה בשורות אליצור רמלה, באתר ערוץ הספורט, 5 ביוני 2023
↑  רענן וייס, השחקנית האמריקאית הכי ישראלית שיש: "פה זה ביתי השני", באתר ynet, 9 בפברואר 2023
↑  תומר גבעתי, רק כמעט: נבחרת הנשים הפסידה לצ'כיה 61:52 והודחה מהיורובאסקט, באתר ישראל היום, ‏18 ביוני, 2023
נשיא המדינה, יצחק הרצוג ורעייתו מיכל מעניקים את גביע המדינה לג'ני סימס לאחר שהפועל ראשון לציון גברה על אליצור חולון במשחק הגמר, 2022
גליב

| --- | --- |

בית עיריית גליב
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 פרוור:  סידני העיר
 שטח:  1.8 קמ"ר
 אוכלוסייה:  ‏
  ‑ בפרוור:  11,680 (10 באוגוסט 2021)
 קואורדינטות:  33°52′52″S 151°11′17″E﻿ / ﻿33.881°S 151.188°E﻿ / -33.881; 151.188
 אזור זמן:  UTC +10
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןגליב(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןגליב(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן גליב(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן גליב  he tabBackground:;tabBorder:#aaa;defaultTab:0;
גליב (באנגלית: Glebe, לרוב ביידוע: The Glebe) הוא פרוור בסידני.
גאוגרפיה

גליב הוא פרוור נמל, המקיף מפרצון קטן בשם בלקוואטל ביי (Blackwattle Bay). הוא מצוי מערבית למרכז העסקים הראשי של סידני. גבולו הדרומי הוא דרך פרמטה וברודוויי, ממזרח הוא גובל באולטימו וממערב באננדייל ופורסט לודג'.
רשות עירונית

גליב מנוהל על ידי עיריית סידני (The City of Sydney). מבחינה גאוגרפית הוא נחשב חלק מהמערב הקרוב (Inner West).
היסטוריה

גליב החל את דרכו בנכס של הכנסייה האנגליקנית, שנועד לתמיכה בכמורה המקומית (גליב הוא הקדש בלקסיקון הכנסיות האנגליקניות והקתוליות). שטר הקניין של הגליב ניתן על ידי המושל ארתור פיליפ לכומר ריצ'רד ג'ונסון ב-1790. בתחילת המאה ה-19 התגורר בגליב אדמונד בלאקט, ארכיטקט שתכנן את כנסיית יוחנן הקדוש (St. John) בפינת דרך גליב פוינט ורחוב סיינט ג'ון ב-1870. הכנסייה רשומה כיום כנכס לשימור במדינת ניו סאות' ויילס.
גליב היה ביתם של קבוצת הרוגבי הגליב דירטי רדס, ששיחקו בנבחרת הראשונה של ניו סאות' ויילס בתחילת המאה ה-20. ב-1970 נבנה בגליב מעון לנשים בסיכון, שהיה הראשון מסוגו במדינה.
תרבות

בגליב מתקיים מדי שבת שוק (Glebe Markets) בבית הספר היסודי של גליב. שוק זה מוכר מאכלים, חפצי אמנות בעבודת יד, חומרי גלם לאמנות ותכשיטים, בין השאר. זהו אחד מהשווקים הגדולים ביותר לחפצי יד-שנייה. בגליב שני גנים המיועדים לקהל הרחב ומציעים מתקני החלקה: פארק ונתוורת' בגבול עם אולטימו וסנטניאל פארק בגבול עם אננדייל.
גליב כולל עדיין מספר רב של בניינים מהמאה ה-19, רובם בסגנון ויקטוריאני ששופצו. מתוכם, 12 הוקצו לשימור על ידי מדינת ניו סאות' ויילס, כולל משרד הדואר הוותיק, תחנת המשטרה ובית המשפט של הפרוור.
בגליב קיים ריכוז מגוון מאוד של מסעדות אתניות, במיוחד תאילנדיות, איטלקיות והודיות.
שוקי גליב
גן לאומי אביחיל

| --- | --- |

מבט אל הגן הלאומי אביחיל ממחלף חבצלת. מימין מאחורי השמורה, שכונת עין התכלת של נתניה, ומשמאל, מושב אביחיל
 מידע כללי
 על שם:  אביחיל 
 תאריך הקמה:  2022 
 נתונים ומידות
 שטח:  100 דונם
 מיקום
 מדינה:  ישראל ישראל
 מיקום:  נתניה 
 קואורדינטות:  32°21′28″N 34°52′05″E﻿ / ﻿32.357777777778°N 34.868055555556°E﻿ / 32.357777777778; 34.868055555556
  (למפת נתניה מוגדלת) גן לאומי אביחיל(למפת נתניה רגילה) גן לאומי אביחיל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גן לאומי אביחיל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גן לאומי אביחיל
 
מבט אל הגן הלאומי אביחיל מרחוב הרותם באביחיל בכיוון מושב חבצלת השרון
פריחת הרותם בגן הלאומי אביחיל
הגן הלאומי אביחיל נמצא צפונית-מערבית ליישוב אביחיל ודרומית לחבצלת השרון, בצפונה של העיר נתניה. שטח הגן הוא כמאה דונם והגישה אליו מבית הקברות של אביחיל או רגלית ממחלף חבצלת השרון. הגן הוכרז בדצמבר 2022.
באתר דיונות חול, עצי חרוב מצוי ואלת המסטיק. אלו הדיונות הדרומיות ביותר במישור החוף בהן שרדה תצורת צומח זו, שרובה ממוקמת בין חדרה לג'סר א-זרקא. באזור שיחים מסוגים שונים, כמו קידה שעירה, לענה חד-זרעית, רותם המדבר, אטד החוף ופיגם מצוי. בגן הלאומי צומחים גם גאופיטים כמו: חצב מצוי, חבצלת החוף, רקפת מצויה וטבורית נטוייה, ובשנת 2006 הועתקו למקום צמחי אירוס הארגמן. כמו כן, צומחים במקום צמחים האופייניים למישור החוף, כמו דרדר הקורים, שומר בואסייה ושום קצר. בעלי החיים באתר הם בעיקר זוחלים וחרקים וזאת בגלל הקרבה לסביבה העירונית.
בקעת יבנאל

בִּקְעַת יַבְנְאֵל (בערבית: سهل اليمّه, "סהל אל-ימא") היא בקעה במזרח הגליל התחתון, בין רמת פוריה שמעל הכנרת מצפון-מזרח, לרמת יבנאל מדרום-מערב. אורכה המרבי כ-9 קילומטרים ורוחבה 4–5 קילומטרים.
| --- | --- |

ארץ כינרות, המצלמה מצלמת לכיוון מזרח. בקעת יבנאל בתחתית הצילום. מימין למטה ניתן לראות את המושבה יבנאל. במעלה התמונה ניתן לראות את בקע ים המלח, הכנרת (משמאל), נהר הירמוך, דרום רמת הגולן, ועבר הירדן.
 מידע כללי
 סוג:  עמק 
 נתונים ומידות
 גובה:  70 מ' עד 50- מ'
 מיקום
 מיקום:  גליל תחתון
 עיירות:  יבנאל, הזורעים
 נתיבי מים:  נחל יבנאל ויובליו: נחל חרצית, נחל ימה, נחל פוריה, נחל צידתה
 קואורדינטות:  32°43′35″N 35°30′40″E﻿ / ﻿32.72638889°N 35.51111111°E﻿ / 32.72638889; 35.51111111
  (למפת הגליל העליון מוגדלת) בקעת יבנאל(למפת הגליל העליון רגילה) בקעת יבנאל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בקעת יבנאל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בקעת יבנאל
 
הבקעה משתפלת מגובה כ-50 מטרים מתחת לפני הים בצפון-מערב, לכ-70 מטרים מתחת לפני הים בדרום-מזרח, ומנוקזת על ידי נחל יבנאל הנשפך אל נהר הירדן בקרבת דגניה ב'.
שם

כיום מכונה הבקעה על שם היישוב יבנאל השכון בשוליה הדרום מזרחיים. נראה שבעבר כונתה הבקעה על פי היישוב הגדול ששכן בה באותה תקופה. כך מכנה אותה התלמוד הירושלמי (מגילה, פרק ראשון) "אגנייא דקדש", על שם העיר הקדומה קדש, שתילה נמצא ממזרח לבית החולים פוריה. בערבית נקראה הבקעה "סהל אל ימא" על שם הכפר ימה ששכן במקום בו שוכנת כיום יבנאל, והוא במקורו כפר קדום מימי המשנה והתלמוד.
היסטוריה וארכאולוגיה

בקעת יבנאל מוזכרת לראשונה בתיאור דרום נחלת שבט נפתלי בספר יהושע: ”וַיְהִי גְבוּלָם מֵחֵלֶף מֵאֵלוֹן בְּצַעֲנַנִּים וַאֲדָמִי הַנֶּקֶב וְיַבְנְאֵל עַד-לַקּוּם”. ייתכן והמילה "אלון" מציינת את הבקעה (כך מסביר רש"י, ותרגם אונקלוס, הסבר המקובל על החוקרים).
בתחום הבקעה ובשוליה מספר רב של אתרים ארכאולוגיים המעידים על יישוב קדום שהיה בה בתקופות שונות, בייחוד בתקופת התלמוד, ובהם:
היסטוריה וארכאולוגיה > בעת העתיקה

אמת ברניקי - אמת מים מהתקופה הרומית, הוליכה מים מנחל יבנאל אל טבריה. פעלה עד המאה ה-11.
תל ינועם – "תל אל-נעמה", מזוהה כיום על ידי מספר חוקרים עם יבנאל המקראית, וזוהה בעבר עם העיר הכנענית ינועם הנזכרת במצבת ישראל.
חורבת ימה – "ח'רבת ימא", מזוהה עם היישוב התלמודי "כפר ימה", אשר זוהה בעצמו על ידי חז"ל עם יבנאל המקראית.
תל אדמי – "ח'רבת דאמיה", מזוהה עם היישוב התלמודי "דמין", אשר זוהה בעצמו על ידי חז"ל עם העיר המקראית "אדמי". התל והחורבה סמוכים זה לזה, וכנראה הייתה כאן נדידה של נקודת היישוב מהמישור ליד שדה אילן, לתוך בקעת יבנאל.
חורבת עטוש – "ח'רבת עטושה", ממנה הגיע ככל הנראה האמורא מהדור השלישי רבי יצחק עטושיא.
חורבת אבצם – "ח'רבת בצום", במקום מערכת מחילות מסתור ומבנה קבר גדול, ויש שניסו לזהותה עם 'בצעננים' המוזכרת בפסוק הנ"ל.
חורבת בית גן - "ח'רבת בית ג'ן", במקום התגלו שרידי בית כנסת מתקופת התלמוד.
חורבת ציידתה – "ח'רבת ציאדה", מזוהה עם היישוב התלמודי "ציידתה", אשר זוהה בעצמו על ידי חז"ל עם העיר המקראית "הנקב", (על פי הפשט "הנקב" הוא המעלה הסמוך לאדמי).
חורבת סרגונה – "ח'רבת סרג'ונה", עיירה תלמודית ממנה הגיעו מספר חכמים.
היסטוריה וארכאולוגיה > בעת החדשה

בתקופת העלייה הראשונה נרכשו אדמות בקעת יבנאל על ידי הברון רוטשילד, והוקמו עליהן המושבות יבנאל (1901) ובית-גן (1904). סמוך להן הוקמו המושבים משמר השלושה (1937) וסמדר (1953). ארבעת יישובים אלו אוחדו בראשית שנות ה-50 של המאה ה-20 למועצה המקומית יבנאל. בצפונה של הבקעה הוקם בתקופת חומה ומגדל מושב הזורעים (1939).
בקעת יבנאל שימשה פעמיים כשדה תעופה, במסגרת ההעפלה הבלתי-חוקית לישראל:
עדה סרני, אשתו של אנצו סרני, הנחיתה במקום מטוס בכדי לבדוק האם ניתן להביא בדרך האוויר לכאן עולים ממחנות העקורים בדרום איטליה. הבריטים עצרו אותה ואת העוזר שלה, אולם קשריה בצמרת המנדט עזרו להם להשתחרר. הנהג שלה, מרדכי (מוטי) הוד (פיין), שלא נעצר, ביקש ממנה לרשום אותו לקורס טיס באיטליה, ולימים הפך למפקד חיל האוויר השביעי.
בעקבות כך, באוגוסט ובספטמבר 1947 המוסד לעלייה ב' הנחית בבקעת יבנאל מטוס קרטיס C-46 קומנדו, בהם היו 157 עולים בלתי חוקיים מעיראק ואיטליה. העולים פוזרו ביישובי הסביבה טרם הגעת הבריטים. המטוסים הספיקו להמריא לרומא מבלי להיעצר, ולהביא גם משם עולים. המבצע נקרא על שם שני הטייסים האמריקאים שהטיסו את המטוס - וסנברג ומייקל - מבצע מייקלברג. מטוס הקרטיס קומנדו הובא מאלסקה לישראל והוצב במחנה המעפילים בעתלית.
גאולוגיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
כחלק מהגליל התחתון המזרחי - הקרקע בבקעת יבנאל היא קרקע סחף והמדרונות הסמוכים לבקעה מכוסים בזלת הכיסוי.
אקלים

הגליל התחתון המזרחי נודע בעבר כ-"נגב של הגליל". השפעתו הממזגת של הים התיכון נמוכה יחסית למערב הגליל, ולכן האזור מתאפיין בקיץ בטמפרטורות גבוהות ולחות נמוכה. בקעת יבנאל היא אחד מן האזורים החמים בישראל. נתונים מן השנים 1995–2009 מראים ממוצע טמפ' מקסימום יומיות של 32.5 עד 34 מ"צ בחדשים יוני עד ספטמבר. ערכי המקסימום הממוצעים בחודשים דצמבר עד פברואר הם 17–19 מ"צ.
ביבנאל ממוצע המשקעים השנתי בשנים 1980–2010 היה 420 מ"מ. ערכי הקיצון בשנים הללו היה 220 מ"מ בחורף השחון ביותר, ו-830–960 מ"מ בחורף הרטוב ביותר (חורף 1991–1992). המשקעים מתמעטים ככל שנרד בגובה.
החל משעות אחר הצהריים ניתן לצפות לרוח מערבית, ברוב ימות השנה.
אקולוגיה

בקעת יבנאל מכילה שטחים חקלאיים, שטחים טבעיים וכן שטחים מיוערים - בנוסף למספר יישובים בעלי אופי כפרי. את הבקעה מנקז נחל יבנאל, בעל זרימת מים קבועה. בבקעת יבנאל ישנו רצף שטחים פתוחים מן הגדולים בצפון הארץ. רצף שטחים פתוחים ומסדרונות אקולוגיים - חיוניים לשמירה על המגוון הגנטי באוכלוסיות צמחים ובעלי חיים שונים. המסדרון האקולוגי בבקעת יבנאל חיוני לשמירה על רצף השטחים הטבעיים בין רמת סירין, רמת פוריה, רמות יששכר, נחל תבור, והשטחים הסובבים אותם.
בשנת 1969 הוכרז על הקמת שמורת חורשת יעלה.
אקולוגיה > צומח

בספרה "ארצות הגליל", מתארת אביבה רבינוביץ' מאפייני בית הגידול הבזלתי בגליל התחתון המזרחי: בזלת הכיסוי יוצרת רמות מישוריות עם ערוצים חדים בעלי קירות תלולים. הקרקע הבזלתית היא כהה, חרסיתית וכבדה. בקיץ נפערים בה סדקים עמוקים, ובחורף היא בוצית. בית הגידול הוא אחיד למדי.
אקולוגיה > צומח > היסטוריה

בסוף המאה ה-19 סבלה הבקעה מבעיות ניקוז קשות, שגרמו להיווצרות ביצות במרכזה. עד היום ניתן להבחין בקבוצות אקליפטוסים שניטעו בראשית המאה ה-20, על מנת לייבש את הביצות.
כיום בקעת יבנאל מתאפיינת במיעוט עצי בר. עצי שיזף מצוי, על פי רוב בעלי ממדים קטנים, פזורים פה ושם בשיחיות ובשטחים העשבוניים. מאידך, ניתן למצוא מספר "רמזים" לכך שבעבר הרחוק השטח התאפיין במגוון וצפיפות רבה יותר של עצים, ושהמצב הקיים הוא תוצאה של כריתה, חקלאות ורעיה במשך דורות רבים.
ה"רמזים" הם:
שני עצי אלון תבור המוכרים מתחום הסקר, רק אחד מהם בעל נוף של עץ.
פרטים בודדים של אלה אטלנטית, רובם במדרון צפוני של נחל יבנאל תחתון מלווים שם בעצים גדולים של שיזף מצוי.
מספר עצי שקד קטן-עלים ליד מפל נחל יעלה.
חורשת יעלה, בה עצי שיזף מצוי מהגדולים בארץ, שקדושתם הצילה אותם כנראה מגרזן הכורת.
כמו בשטחי בזלת אחרים - גם בבקעת יבנאל ישנו קושי להתחדשות היער הטבעי שהיה באזור לפני כריתתו.
אקולוגיה > צומח > כיום

הצומח האופייני למישורים, על פי רבינוביץ', הוא פיזור דליל של שיזף השיח, ושברק קוצני, וביניהם מגוון עשבים. מספר מיני צמחים ייחודיים המופיעים בחברה זו, הם: גביעונית הלבנון, וינקה עשבונית וספלול השדה. באדמות העמוקות שכיחים ינבוט השדה והגה מצויה. בגלי האבנים ובמצוקים ישנה התחדשות של הצומח הרב שנתי, שראשיתה בבלוטה גלונית וקידה שעירה, צחנן מבאיש ואשחר ארצישראלי.
בשטחים הפתוחים שאינם חקלאיים, ישנו נוף דמוי סוואנה, המתאפיין בעשביה חד-שנתית רבה, ופיזור דליל של שיחים ועצים - עם שליטה ברורה של שיזף השיח ושיזף מצוי. במורדות התלולים ניתן לראות בתות בני שיח - לרוב בשלטון סירה קוצנית או גלונית מצויה. בנחל יבנאל וכן בכמה מיובליו ניתן לראות צמחיית נחלים - הרדוף הנחלים, פטל קדוש, עבקנה שכיח, גרגר הנחלים ועוד. בסקר שטח משנת 2012 נצפו 3 מינים בסכנת הכחדה ועוד מספר מינים נדירים. מהאזור ידועים מהעבר עוד 8 מינים בסכנת הכחדה. חלק ניכר מהנ"ל הם מינים של שולי שדות, שנעלמו כנראה עקב שינויים בשיטת העיבוד החקלאי.
אקולוגיה > צומח > פעולות שימור ושיקום מומלצות לשם הגנה על הצומח

הרבה ממיני הצמחים בסכנת הכחדה שנרשמו (בעבר הקרוב והרחוק) בבקעת יבנאל הם מינים המצויים בעיקר בשדות ובשולי שדות. לכך מתייחסים כמה מן הצעדים הבאים:
השארה של חלק משולי השדות ו/או של שדות ללא ריסוסים עשויה לתרום בהמשך גם לפעולות השבת/אישוש אוכלוסיות של מינים אלה.
נחוצים בנוסף גם צעדים נוספים כמו זריעה/שתילה וניטור ארוך טווח.
חשוב לווסת רעיה באזורים של מקורות מים טבעיים.
בסקר השטח מ-2012 נמצא כי שיטת ויקטוריה, שנשתלה ביער מנחמיה מתנהגת כמין פולש - ועל-כן יש לעקור אותה מן השטחים שסביב היער.